6. NŪDAĻA
Kai mums īt par lobu cytu kristīšu sabīdreiba?
Pat jo ir juobrīn caur džunglim voi juoīt uorā slyktūs laika apstuokļūs, Jehovys līcinīki regulari īt iz kristīšu sapuļcem. Deļkuo nasaverūt iz dzeivis gryuteibom i nūguruma piec garys dorba dīnys, mes asam gotovi tai pyulētīs, lai byutu kūpā ar ticeibys bīdrim?
Mes sajamam atspaidu. ”Uzmaneisim.. cyts cytu,” raksteja apustuļs Puovuls. (Ebrejim 10:24.) Itī vuordi nūruoda iz tū, ka draudzis lūceklim juobyut uzmaneigim cytam pret cytu i juosainteresej par sovim ticeibys bīdrim. Kod lobuok īpazeistam draudzis lūcekļus, mes uzzynojam, ka kaidi nu jim ir tykuši golā ar taidom pat problemom, kas ir mums, i mes varim sajimt nu jim atspaidu, kas paleidz tikt ar tom golā.
Mes varim atrast lobus draugus. Draudzis lūcekli nav mums tikai pazinis – jī ir myusu draugi. Mes ar jim sasateikam na tikai sapuļcēs, bet i cytuos reizēs, pīmāram, kod kūpā atsapyušam. Kai myus īspaidoj taida sabīdreiba? Mes vuicomēs vēļ vairuok nūvērtēt cyts cytu, i mīlesteiba storp mums palīk stypruoka. Kod ticeibys bīdrim ir problemys, mes izraizis jim paleidzim, deļtuo ka mums ir cīša draudzeiba. (Salamana Pamācības 17:17.) Pīvieršūt uzmaneibu vysim draudzis lūceklim, mes paruodom, ka ”vīns par ūtru kūpeigi ryupejamīs”. (1. Korintīšim 12:25, 26.)
Mes aicynojam tevi draudzētīs ar tim cylvākim, kas pylda Dīva grybu. Tu kotrā ziņā atrassi taidus draugus, jo mekliesi tūs Jehovys līcinīku vydā. Naļauņ nikam tevi nu tuo atturēt!
Deļkuo mums īt par lobu cytu kristīšu sabīdreiba sapuļcēs?
Kod tu grybātu īpasazeit ar myusu draudzis lūceklim?
ltg_Latn ltg_Latn ltg_Latn ltg_Latn ltg_Latn ltg_Latn ltg_Latn ltg_Latn